John Mellencamp

John Mellencamp (født 7. oktober 1951), også kjent som John Cougar Mellencamp, er en amerikansk rockesanger og låtskriver, musiker, maler og tidvis også som skuespiller, kjent for sin fengende utgave av «heartland rock» som framhever tradisjonell instrumentering. Han har solgt over 40 millioner album verden over og har hatt 22 sanger på de amerikanske hit-listene. I tillegg innehar han rekorden for flest sanger av en soloartist som har havnet på førsteplassen på listene for Hot Mainstream Rock Tracks med syv, og han har blitt nominert for 13 Grammy Award, en utmerkelse fra musikkindustrien generelt, og har vunnet en av dem. Hans siste album, No Better Than This, ble utgitt den 17. august 2010 til gode anmeldelser.

Mellencamp er også en av grunnleggerne av Farm Aid, en veldedighetsorganisasjon med det formål å hjelpe amerikanske bondefamilier, som begynte i 1985 med en konsert i Champaign for å vekke oppmerksomheten for tapet av gårdsbruk og for samle inn midler for å forhindre at småbønder ble tvunget til å selge gårdene sine. Konsertene fra Farm Aid har forblitt en årlig hendelse som i løpet av de siste 26 årene, og per 2012, har samlet inn over 39 millioner dollar for å støtte opprettholdelsen av et landbrukssystem av familiegårder og småbønder.

Mellencamp ble innsatt i Rock and Roll Hall of Fame den 10. mars 2008 av Billy Joel.«Indictees for 2008». Rock and Roll Hall of Fame official website. 13. desember 2007. Arkivert fra originalen den 1. februar 2008. Hans fremste musikalske påvirkning er Bob Dylan, Woody Guthrie, Buddy Holly og The Rolling Stones.Fricke, David (2. februar 1986): «Mellencamp: wildcat no more». The Herald-Times (Bloomington, Indiana). Anthony DeCurtis, en langvarig skribent i magasinet Rolling Stone, her sagt at «Mellencamp har skapt en betydelig mengde med viktige sanger som har gitt ham aktelse både hos kritikere og et stort publikum. Hans sanger har dokumentert vanlige folks strider og gleder, og han har hele tiden benyttet seg av en felles erfaring for å gi en dose frisk luft til populærmusikkens typiske glamourbefengte verden.» «Mellencamp to give IUB commencement address»   . Indiana University. Originalsitat: «Mellencamp has created an important body of work that has earned him both critical regard and an enormous audience. His songs document the joys and struggles of ordinary people seeking to make their way, and he has consistently brought the fresh air of common experience to the typically glamour-addled world of popular music.»

 Referanser 

 Eksterne lenker 



 2007 Vanity Fair Feature

Kategori:Sangere fra USA
Kategori:Låtskrivere fra USA
Kategori:Gitarister fra USA
Kategori:Plateprodusenter fra USA
Kategori:Grammy Award-vinnere
Kategori:Medlemmer av Rock and Roll Hall of Fame
Kategori:Personer fra USA av tysk opphav
Kategori:Personer fra Jackson County i Indiana